b'\n_START_ARTICLE_\nMuseu Barbier-Muller d\'Art Precolomb\xc3\xad\n_START_SECTION_\nHist\xc3\xb2ria\n_START_PARAGRAPH_\nEl Museu va obrir les seves portes a Barcelona al maig de 1997 fruit d\'un pr\xc3\xa9stec entre la fam\xc3\xadlia Barbier-Muller, propiet\xc3\xa0ria de la col\xc2\xb7lecci\xc3\xb3 i l\'ajuntament de Barcelona. Les obres s\xc3\xb3n el fruit del treball de Josef Muller (1887-1977), col\xc2\xb7leccionista apassionat de l\'art dels anomenats pobles "primitius" d\'\xc3\x80frica, \xc3\x80sia, Oceania i Am\xc3\xa8rica. El conjunt que el va iniciar ha estat completat amb el del seu gendre, Jean Paul Barbier-Muller. Situat al Palau Nadal, un palau g\xc3\xb2tic del carrer Montcada, era un museu intimista que exposava escultures de pedra i fusta, cer\xc3\xa0miques, t\xc3\xa8xtils i orfebreria de les cultures olmeca, maya, asteca o inca, entre altres peces. El museu va tancar el 2012. Les 313 peces es van subhastar sis mesos despr\xc3\xa9s a Par\xc3\xads.'